Lumonde owa Kipaapaali mulime owone obwavu. Kino kimera kya ttunzi, kirimu ekiriisa kya vitamiini era kigaggawazza abantu bangi. Amalagala ga lumonde ono gagulibwa okuva eri ebitongole by’eggwanga ebinoonyereza ku kulima wamu ne ku balimi abalima lumonde ono. Ebikata biteekwa okutemebwa ng’ebula olunaku lumu okubyala amalagala. Obugazi bw’ekikata okubyalibwa amalagala gano buteekwa okuba nga bwa fuuti ssatu. Amalagala gano gateekwa kubyalibwa mu biseera bya nkuba. Simba amalagala ago gokka agalabika obulungi. Lumonde wa kipapaali asobola okusimbibwa ku nsalosalo z’ensuku, mu mabanga ga fuuti taano okuva ku kikata ekiku okudda ku kirala. Yerula ekikande, oteme ebikata. Funa amalagala amalungi ate nga magimu. Byala lumonde mu biseera by’enkuba. Koola lumonde mu bbanga lya sabbiiti ssatu okutuuka ku nnya okuva ku lunaku lw’omubyadde. Ddamu omukoole emirundi ebiri nga tonnaba kumusoggola. Lumonde ono mwangu okuliibwa ebiwuka. Kuŋŋaanya era oyokye amalagala agaliiriddwa obusaanyi. Singa wabalukawo ebiwuka oba endwadde z’amalagala, tuukirira omulimisa w’omu kitundu kyo. Lumonde ono avunda mangu bw’olwawo okumusoggola. Musoggole mangu mu myezi esatu. Kuuma omusiri nga mukoole era oziike n’enjatika z’oku bikata. Weewale okutema lumonde ono bw’oba ng’omusoggola.